open-index/open-wikipedia-markdown huggingface dataset:
Ֆրեդերիկ Թոմաս Էլվորֆի

**Ֆրեդերիկ Թոմաս Էլվորֆի** (, ), անգլիացի բանասեր և հնահավաք։

## Կյանք
Էլվորֆին Վելիգթոնից բրդի ձեռնարկատեր Թոմաս Էլվորֆիի և նրա կնոջ` Ուիլյամ Քորլիի դստեր` Ջեյնի ավագ որդին էր։ Նա ծնվել է Վելինգթոնում, 1830 թվականի հունվարի 30-ին և սովորել է Դենմարք Հիլում գտնվող մասնավոր դպրոցում։ Չնայած պատանեկության տարիներից բավականին աշխատասեր է եղել, նա հեղինակություն չի ունեցել մինչև իր կյանքի միջին տարիները։

Նա նախ եղել է նշանավոր բանասեր, հետո` ֆոլկլորի գրող։ Նրա` չար աչքի և հարակից սնահավատության մասին երկու գրքերը պարունակում են բազմաթիվ հետաքրքիր տեղեկություններ, որոնք հավաքվել են Իսպանիայում, Իտալիայում և այլ երկրներում ճանապարհորդությունների ընթացքում, որոնցից նա ստեղծել է գոյություն ունեցող հմայիլների, թալիսմանների, կախազարդերի թերևս լավագույն հավաքածուն. այս հավաքածուն պատկանում էր նրա այրուն, որի մահվանից հետո այն կտակվել է Թոնթոնի հնագիտական միության թանգարանին։

Նա թղթակցել է *Archæologia* կազմակերպությանը, եղել է Բանասիրության միության խորհրդի անդամ և 1891-1896 թվականներին եղել է Սոմերսեթշայերի հնագիտական միության պատասխանատու քարտուղարը, *Proceedings*-ի, ինչպես նաև` Դևոնշայեր միության համար գրել է որոշ արժեքավոր հոդվածներ։
 
Նա լավ լեզվաբան էր և նշանակալի հմտություններ էր ձեռք բերել որպես ջրանկարիչ և գծանկարիչ։ Կարևոր եկեղեցական էր, և Վելինգտոնի բոլոր սրբերի եկեղեցու վերակառուցումը իր ջանքերի շնորհիվ է իրականացվել։ Նա օրենսդիր էր, երեցփոխ, Վելիգթոնի դպրոցի խորհրդի ակտիվ անդամ և նշանավոր մասոն։

1906 թվականի ամռանը սկսված հիվանդությունից հետո նա մահացել է Վելինգթոնի Ֆոքսդաունում գտնվող իր բնակավայրում, 1907 դեկտեմբերի 13-ին և թաղվել է տեղի եկեղեցու բակում։

## Աշխատանքներ
*1875: *The Dialect of West Somerset* (The dialect of West Somerset. - An outline of the grammar of the dialect of West Somerset. - West Somerset word-book.) 2 vols. London: Trübner for the English Dialect Society, 1875-1886
*1895: ''The Evil Eye : an account of this ancient and widespread superstition''. London: John Murray
*1900: ''Horns of Honour: and other studies in the by-ways of archeology''. London: John Murray

## Ծանոթագրություններ

## Արտաքին հղումներ
*
*Alison Petch, Frederick Thomas Elworthy 'The Other Within' project. Pitt Rivers Museum.
*Works on Open Library

Կատեգորիա:Անգլիացի բանասերներ
Կատեգորիա:Անգլիացի լեզվաբաններ
Բլումոնթ

**Բլումոնթ,** գյուղական բնակավայր Ավստրալիայի Թասմանիա նահանգի Հյուսիս-արևելյան տեղական ինքնակառավարման մարմնի Դորսեթ վարչական շրջանում։ Բնակավայրը մոտ 13 կմ արևմուտք է Սքոթսդեյլ քաղաքից։ 2016 թվականի մարդահամարի տվյալներով գյուղի բնակչությունը 31 մարդ է։

## Պատմություն
Բլումոնթը բնակավայրի կարգավիճակ է ստացել 1964 թվականին։

Լոնսեսթոնից դեպի Սքոթսդեյլ Հյուսիս-Արևելյան երկաթուղին բացվել է 1899 թվականին, որի կայարաններից էր Բլումոնթը։ Այս կայարանն օգտագործվում էր շրջակա տարածքից հավաքված փայտանյութը բեռնելու համար։

## Աշխարհագրություն
Բնակավայրի հյուսիս-արևելյան սահմանով է հոսում Բրիդ գետը։

## Ճանապարհային ենթակառուցվածքներ
**B81 երթուղին** (Golconda Road) անցնում է հարավ-արևմուտքից արևելք։

## Ծանոթագրություններ

Կատեգորիա:Ավստրալիայի բնակավայրեր
Հվան Հյոնջին

**Հվան Հյոնջին** (, ), հարավկորեացի ռեփեր և երգիչ։ Հարավկորեական Stray Kids խմբի անդամներից մեկը, դեբյուտը կատարել է 2018 թվականի մարտի 25-ին։

## Կենսագրություն
### Դեբյուտից առաջ
Ծնվել է Կորեայի Սեուլ քաղաքում, եղել է ընտանիքի միակ երեխան։ Նրա ընտանիքն ունի Կամի () անունով շուն։ Մանուկ հասակում նա այցելել է Լաս Վեգասի մանկապարտեզ, որտեղ օգտագործել է Սեմ անգլիական անունը։ Երբ նա իր մոր հետ գնումներ էր կատարում միջնակարգ դպրոցի երրորդ կուրսում, նրան մոտենում են JYP Entertainment ընկերության աշխատակիցներից և նրան տալիս այցեքարտեր։ Հյոնջինին հրավիրել են մասնակցելու լսումներին։ Նա նաև մասնակցել է այլ ընկերությունների լսումներին, բայց որոշել է դառնալ թրեյնի JYP Entertainment-ում։ 2017 թվականին նա նկարահանվել է Mnet հեռուստաալիքում թողարկված Stray Kids ռեալիթի շոուում։

### Դեբյուտ Stray Kids-ի հետ

2018 թվականի մարտի 25-ին նա պաշտոնապես արել է դեբյուտ Stray Kids-ի հետ և հաջորդ օրը թողարկվել է նրանց «I am NOT» առաջին մինի ալբոմը։

### Սկավառակագրություն
Հյոնջինի Կորեայի երաժշտություն հեղինակային իրավունքի ասոցիացիայի (KOMCA) գրանցման համարը․ 10017957։

## Ֆիլմագրություն
#### Ինտերնետային դրամաներ

### Հաղորդավար

## Ծանոթագրություններ

Կատեգորիա:21-րդ դարի դերասաններ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի հաղորդավարներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարողներ
Կատեգորիա:Հարավկորեացի ռեփերներ
Հուսահատ ռոմանտիկներ

**«Հուսահատ ռոմանտիկներ»** (), բրիտանական դրամատիկ սերիալ, որը նվիրված է պրեռաֆայելիտ նկարիչների կյանքին և ստեղծագործությանը։ Առաջին ցուցադրությունը իրականացվել է BBC Two հեռուստաալիքով 2009 թվականի հուլիսի 21-ից մինչև օգոստոսի 25-ը։

## Դիպաշար
Լոնդոն, 19-րդ դարի կեսեր։ Սկսնակ նկարիչներ Դանթե Գաբրիել Ռոսսետտին, Ուիլյամ Հոլման Հանտը, Ջոն Էվերեթ Միլլեն և լրագրող Ֆրեդ Ուոլթերսը կազմավորում են «Պրեռաֆայելիտների եղբայրություն» միավորումը, որը հակադրվում էր Գեղարվեստի թագավորական ակադեմիային։ Որպեսզի հասնեն հաջողությունների և ճանաչման, երիտասարդ գեղանկարիչները ունեն բարձր հասարակության օժանդակության կարիքը, ինչպիսին գտնում են հանձին Ջոն Ռասկինի։

Այդ ժամանակ Ֆրեդ Ուոլթերսն իր ընկերներին ծանոթացնում է Էլիզաբեթ Սիդալի՝ գլխարկների խանութի վաճառողուհու հետ, որն իդեալական ձևով համապատասխանում էր պրեռաֆայելիտների ապագա աշխատանքներում բնորդուհու դերին։ Ինքը Ֆրեդը համակրանք է զգում Լիզի հանդեպ, սակայն աղջիկը նախընտրությունը տալիս է խռովարար Ռոսսետտիին։

Ուիլյամ Հանտը հրավիրում է Էննի Միլլերին՝ կեցվածք ընդունելու իր նոր աշխատանքի համար, սիրահարվում է նրան և առաջարկություն անում։ Սակայն նկարիչն ստիպված է լինում մի քանի տարով մեկնել Պաղեստին՝ թողնելով Էննիին Ուոլթերսի խնամքի տակ։

Միլլեն իր «Օֆելյա» նկարի հաջողությունից հետո ստանում է Ռասկինի հովանավորության առաջարկը և հաճախ է այցելում նրա տուն, որտեղ մտերմանում է հովանավորի կնոջ՝ Էֆֆի Գրեյի հետ, որը դժգոհ էր ամուսնությունից և համակրում է երիտասարդ նկարչին։

## Ծանոթագրություններ

## Արտաքին հղումներ
* 
* «Հուսահատ ռոմանտիկներ» BBC Two կայքում
* The Pre-Raphaelite Online Resource  The largest online collection of Pre-Raphaelite art

Կատեգորիա:Անգլերեն հեռուստասերիալներ
Կատեգորիա:Բրիտանական դրամա հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Բրիտանական մինիսերիալներ
Կատեգորիա:Պրեռաֆայելիտներ
Մարթա Բեյքեր

**Մարթա Բեյքեր** (, ), 19-րդ դարի ամերիկացի նկարչուհի և մանկավարժ։

## Կենսագրություն
Մարթա Բեյքերը ծնվել է 1871 թվականի դեկտեմբերի 25-ին Ինդիանա նահանգի Էվանսվիլ քաղաքում։

Չիկագոյի գեղարվեստական ինստիտուտի դպրոցում ուսումնասիրել է արվեստ, իսկ ավելի ուշ նույն դպրոցում սկսել է դասավանդել։

Գրել ու նկարազարդել է կերպարվեստին նվիրված Չիկագոյի *The Sketch Book: A magazine Devoted to the Fine Arts* ամսագրի հոդվածների մեծ մասը։

Մասնակցել է ցուցահանդեսների, ներկայացրել է Իլինոյս նահանգում արված իր աշխատանքները 1893 թվականին Չիկագոյում անցկացվող համաշխարհային ցուցահանդեսին։

Մարթա Բեյքերը նաև Գեղարվեստի շենքում ստեղծված 8 կտավներից մեկի հեղինակն է, որը հիմա գտնվում է *410 South Michigan Avenue* հասցեում։

1903 թվականին մասնակցել է «Jury of Selection» ամենամյա ցուցահանդեսին Չիկագոյի ուսանող-նկարիչների լիգայի կազմում։

Մահացել է 1911 թվականի դեկտեմբերի 21-ին Չիկագոյում։

Չնայած իր կարճ կյանքին՝ նկարչուհին ստեղծել է շատ աշխատանքներ, որոնք գտնվում են Եյլի համալսարանի Բեյնեկեի հազվագյուտ գրքերի և ձեռագրերի գրադարանում, Ցինցինատիի գեղարվեստի թանգարանում, Քլիվլենդի գեղարվեստի թանգարանում, Սմիթսոնյան ամերիկյան արվեստի թանգարանում և Մետրոպոլիտեն թանգարանում (Նյու Յորք)։

## Ծանոթագրություններ

## Արտաքին հղումներ
* Martha Susan Baker (1871—1911)
* Martha Susan Baker

Կատեգորիա:19-րդ դարի ամերիկացի նկարիչներ
Կատեգորիա:20-րդ դարի ամերիկացի նկարիչներ
Կատեգորիա:Ամերիկացի կին արվեստագետներ
Կատեգորիա:Ամերիկացի մանկավարժներ
Կատեգորիա:Ամերիկացի նկարչուհիներ
Էլվիսի ձնծաղիկ

**Էլվիսի ձնծաղիկ** (), շքանարգիզազգիների ընտանիքին, ձնծաղիկների ցեղին պատկանող բույսեր։

Տեսակն անվանվել է Հենրի Ջոն Էլվիսի (1846-1922)՝ անգլիացի բուսաբանի և միջատաբանի պատվին, որը 1874 թվականին Թուրքիայոմ բացահայտել է այս բույսը։

## Բուսաբանական նկարագրություն
Սոխուկը 2,5—3 սմ երկարությամբ և 1,8—2,2 սմ տրամագծով է, տերևապատյանը՝ մինչև 5 սմ երկարությամբ։

Տերևները կանաչ են, թխակապույտ, 7-10 սմ երկարությամբ և 1,5-3 սմ լայնությամբ։

Ծաղկակիրն ունի 10—13 սմ երկարություն, ծաղկակոթը՝  2—2,5 սմ երկարություն։ Ծաղկապատյանի արտաքին թերթերը լայն–հակադարձ են, 2 սմ երկարությամբ, 1,3 սմ լայնությամբ, ներքինները երկարավուն են՝ վերևի մասում թեթևակի լայնացող, 1,1 սմ երկարությամբ և մոտ 0,6 սմ լայնությամբ՝ հիմքում և գագաթի մոտ կանաչ բծով։ Առէջները մոտ 0,7 սմ երկարությամբ են, փոշանոթը՝ սրածայր։

Քրոմոսոմների թիվը՝ 2n=24, 48։

## Տարածումը
Ավելի վաղ համարվում էր, որ տեսակի արեալը ներառում է Ուկրաինայի հարավը, Մոլդովայի հարավը, Բուլղարիան, Թուրքիայի հարավը, հյուսիսն ու արևմուտքը, նախկին Հարավսլավիայի արևելյան տարածքները, նաև Եգեյան ծովի հունական կղզիները։

Վերջին հետազոտությունները ցույց են տվել, որ Օդեսայի մարզում և Մոլդովայում աճող բույսերը պատկանում են մեկ այլ՝  Հունական ձնծաղիկին (*Galanthus graecus*) տեսակին։

## Օգտագործում
Աճեցվում է այգիներում որպես դեկորատիվ բույսեր։

## Ծանոթագրություններ

## Գրականություն
* 

Կատեգորիա:Անորոշ կարգավիճակով տեսակներ
Կալլե Կասպեր

**Կալլե Կասպեր** (, ), էստոնացի գրող, բանաստեղծ, դրամատուրգ և սցենարիստ։

## Գործունեություն
Կալլե Կասպերը հայ գրող Գոհար Մարկոսյան-Կասպերի ամուսինն էր։ Կասպերի հայտնի գործերից են՝ *"Buridanid", "Taani prints Hamlet, nuhk"*( Համլետ, Դանիայի իշխան, լրտես)։ Նա 1994 թվականին համահեղինակ է  եղել Էստոնական սիրված ֆիլմերից  *"Jüri Rumm"* սցենարի։ Նրա *«Üksindus on hommikuti hell»* վեպը (Միայնությունը քնքուշ է առավոտյան) թարգմանվել է ռուսերեն և  տպագրվել է *Neva* գրական հանդեսում։ Կասպերի *«Saksamaa õppetunnid»* (Գերմանիայի դասերը) աշխատանքը շահել է  ռուսական Զվեզդա ամսագրի տարեկան մրցանակը, որտեղ լույս է տեսել այս թարգմանությունը։
Վերջին տարիներին Կասպերը էստոնական թերթերում հրապարակել է մեկնաբանություններ՝ քաղաքականության և արդի հարցերի վերաբերյալ, որոնք առանձնանում են հետխորհրդային Էստոնիայի զարգացումների քննադատությամբ և մշակութային ամերիկայնացումը չընդունելով։ Կասպերը, որպես հրապարակախոս, սատարում է նաև Ռուսաստանին և Ռուսաստանի նախագահ Վլադիմիր Պուտինին և կարոտախտային վերաբերմունք է արտահայտել սովետական շրջանի որոշ ասպեկտների նկատմամբ, որոնցից և ոչ մեկը տարածված չէ էստոնական հասարակության մեջ
 : Կասպերը  էստոներեն է թարգմանել նաև ռուս հեղինակների մի շարք աշխատություններ։

## Ստեղծագործություններ
* *Alliksandriine* (2003)
* *Vennad Luiged* (2002)
* *Taani prints Hamlet, nuhk* (2004)

## Ծանոթագրություններ

## Արտաքին հղումներ
*Կալլե Կասպեր. «Հայաստանն իմ սիրո երկիրն է»

Կատեգորիա:Էստոնացի գրողներ
Կատեգորիա:Էստոնացի թարգմանիչներ
Լաքադիվա ծով

**Լաքադիվա ծով**, Հնդկական օվկիանոսի ծայրամասում գտնվող ծով, Հինդուստան թերակղզու հարավարևմտյան մասի, Շրի Լանկայի, Լաքադիվյան և Մալդիվյան կղզիների միջև։ Հարավային կետը Ադդու օղակակղզի է։ Մակերեսը 786 հազար կմ2 է, միջին խորությունը՝ 1929 մետր, ամենախորը՝ 4131 մետր։ Ծովի կենտրոնական մասը արևմուտքից եզերվում է Մալդիվյան լեռնաշղթայով, հյուսիս-արևելքից՝ մայրցամաքային լանջերով։ Ափամերձ ծանծաղ ջրերը ավազի մեջ են, խորջրյա մասը՝ կրաքարային տիղմ է։ Կան բազմաթիվ կորալային խութեր։ Հնդկաստանի հիմնական արդյունաբերական շրջանն է (ձկներ, ծովախեցգետիններ, լանգուստներ)։

Հիմնական նավահանգիստներն են Տուտտուկուդին, Մանգալուրը (Հնդկաստան), Կոլոմբոն (Շրի Լանկա)։

## Սահմաններ
Միջազգային ջրագրական կազմակերպությունը հաստատել է Լաքադիվա ծովի սահմանի հետևյալ նկարագրությունը․

*Արևմուտքում*՝ գիծն անցնում է Սադաշիվգադից մինչև Հնդկաստանի արևմտյան ափի () Կորա Դիվխ օղակակղզի (), իսկ հետո ներքև՝ Լաքադիվյան և Մալդիվյան կղզիների արևմտյան սահմանով․ ամենահարավային կետը Ադդու օղակակղզին է  (Մալդիվյան կղզիներ)։ 
*Հարավում*՝ գիծն անցնում է Ցեյլոնում (Շրի Լանկա) Դոնդրա Հեդի հրվանդանից դեպի Ադդու օղակակղզու ամենահարավային կետը։
*Արևելքում*՝ Հնդկաստանի և Ցեյլոնի արևմտյան ափեր։
*Հյուսիս-արևելքում *՝ Ադամի կամուրջը (Հնդկաստանի  և Ցեյլոնի միջև)։


## Ջրագրություն
Ջրի ջերմաստիճանը տարվա ընթացքում գրեթե հաստատուն է, ամռանը լինում է մոտ 26-28&nbsp;°C, իսկ ձմռանը` 25&nbsp;°C: Աղիությունը կենտրոնական և հյուսիսային մասերում 34‰  է, իսկ հարավում՝ 35,5‰: Ափերը հիմնականում ավազոտ են, բայց ավելի խորը տեղերում դրանք ծածկված են տիղմով։ Ծովում կան բազմաթիվ կորալային խութեր, Լաքադիվյան կղզիներում, որը օղակակղզիների խումբ է, կա կորալների 105 տեսակ։

## Ծանոթագրություններ

## Արտաքին հղումներ
* Marine Protected Areas in India, International Collective in Support of Fishworkers (ICSF), April 2008, 

Կատեգորիա:Ասիայի ծովեր
Կատեգորիա:Ասիայի ջրային մարմիններ
Կատեգորիա:Ծովեր այբբենական կարգով
Կատեգորիա:Հնդկական օվկիանոսի ծովեր
Կատեգորիա:Հնդկաստանի աշխարհագրություն
Կատեգորիա:Մալդիվների աշխարհագրություն
Կատեգորիա:Շրի Լանկայի աշխարհագրություն
Փետրվարյան քամի

**«Փետրվարյան քամի»** (), 1981 թվականի խորհրդային ֆիլմ, որը նկարահանել է ռեժիսոր Վլադիմիր Դոստալը Անդրեյ Վեյցլերի համանուն պիեսի հիման վրա։

## Սյուժե
1917 թվականի փետրվար, Սիբիր։ Աչինի բանտում խռովությունից հետո դրա կազմակերպիչ բոլշևիկ Կիրիլ Աստախովին ուղարկում են հեռավոր Կուտույսկի բերդագյուղ։ Նրան ուղեկցում է հսկիչ Ստեպան Ֆիլիմոնովը։ Տայգայով անցնող ճանապարհը, ձնամրրիկի ժամանակ որսորդական ձմեռանոցում գիշերակացը նրանց թույլ են տալիս ծանոթանալ միմյանց հետ։

## Դերերում
* Միխայիլ Ուլյանով – *Ստեպան Ֆիլիմոնով*
* Իգոր Լիվանով – *Կիրիլ Աստախով, բոլշևիկ, ճնշված խռովության կազմակերպիչ*
* Անդրեյ Պոպով – *Վասիլի Իգնատևիչ Դանովիչ*
* Սերգեյ Յակովլև – *Ժադով*
* Անատոլի Գրաչյով – *Բուռլացկի*
* Սվետլանա Դանիլչենկո – *նահանգապետի կինը*
* Վիտալի Վենգեր – *էպիզոդ*
* Միխայիլ Դադիկո – *էպիզոդ*

## Նկարահանումներ
Ֆիլմի նկարահանումները կատարվել են Իրկուտսկում և այդ ժամանակ նոր ստեղծվող փայտե ճարտարապետության թանգարանում։ Ֆիլմի բեմադրող նկարիչն է Ալեքսանդր Սամուլեկինը։

Ֆիլմի դրվագներում ներգրավված են Իրկուտսկի Օխլոպկովի անվան դրամատիկական թատրոնի դերասանները, մասնավորապես սա Վիտալի Վենգերի քիչ կինոդերերից է։

## Քննադատություն
Քննադատ Տատյանա Մարչենկոն նշել է, որ էկրանավորված պիեսի սյուժեն կառուցված է որպես «լարված հոգեբանական մենամարտ», նրա հերոսների կատաղի վեճ։
Ֆիլմում կոնֆլիկտը դասակարգային է, սոցիալական, շահագործողների և նրանց կողմից ճնշվողների միջև։ Բայց, թերևս, ֆիլմն այդպես էլ կմնար «քարոզչություն» (թեև չի բացառվում, որ այն այսօր մոռացվել է հենց իր նման պարզունակ ընկալման պատճառով), եթե չլիներ Ուլյանովի և Լիվանովի հիանալի խաղը, որոնցից յուրաքանչյուրը բացահայտում է իր հերոսի «կյանքի որոշակի ճշմարտությունը»։

## Ծանոթագրություններ

## Աղբյուրներ
* Февральский ветер // Домашняя синематека: отечественное кино 1918—1996 / Сергей Землянухин, Мирослава Сегида. — М.: «Дубль-Д», 1996. — 520 с. — стр. 472
* Иркутян приглашают в «Молчановку» на фильм «Февральский ветер» // ИА «Телеинформ», 17.06.16
* Февральский ветер  // Мосфильм

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Սուդանի հեղաշրջում (1969)

**1969 թվականի Սուդանի պետական հեղաշրջումը** հաջողված հեղաշրջում էր, որը ղեկավարում էր գնդապետ Ջաֆար Նիմեյրին։ Ջաֆար Նիմեյրին դեմ է եղել նախագահ Իսմայիլ ալ-Ազհարիի կառավարությանը։ Հեղաշրջումը նշանավորեց Սուդանի երկրորդ Ժողովրդավարական դարաշրջանի ավարտը և Նիմեյրիի 16-ամյա կառավարման սկիզբը։

Նիմեյրիի կառավարությունը արաբական արմատական ազգայնական ծրագիր է իրականացրել ՝ սոցիալ-տնտեսական զարգացման սոցիալիստական ծրագիր ներդնելով, ներառյալ մասնավոր սեփականության ազգայնացումը։ Նրա կառավարությունը նաև նպաստել Է Սուդանում առաջին քաղաքացիական պատերազմի դադարեցմանը, որը 1969 թվականից շարունակվել է գրեթե 14 տարի։ Ձգտելով խաղաղության ՝ նոր կառավարությունը շնորհել է համաներում և 1969 թվականի հունիսի 9-ին Հարավային Սուդանը ինքնավար շրջան հայտարարել։

## Հեղաշրջումը
Հեղաշրջումը սկսվել է մայիսի 25-ի վաղ առավոտյան, և առավոտյան ժամը 4-ին Խարթում-Բահրի-Օմդուրման շրջանում հիմնական օբյեկտները գրավվել են, իսկ Սուդանի բանակի առաջատար գեներալները ձերբակալվել։ Առավոտյան ժամը 7:00-ին «Օմդուրման» ռադիոն հաղորդեց Նիմեյրիի և Բաբիկեր Ավադալլայի ձայնագրված ելույթները, որոնցում նրանք կառավարության վերաբերյալ իրենց ծրագրերը ներկայացրին։ Նույն առավոտ ավելի ուշ «Օմդուրման» ռադիոն հայտնել է նաև նախարարների նոր խորհրդի անդամների անունները, որոնք առաջադրվել էին մայիսի 23-ին Ավադալլայի և վեց առանցքային պաշտոնյաների միջև կայացած հանդիպման ժաանակ։

Մինչհեղափոխական հրամանատարության իշխող խորհրդի կազմը նախատեսված էր նախապես, սակայն օրվա ընթացքում խորհրդի կազմը ընդլայնվել է։ Մինչ Ազատ սպաները այցելում էին բանակի հիմնական ստորաբաժանումները և անվտանգության կազմակերպությունները, որպեսզի համոզվեն նոր ռեժիմին իրենց հավատարմության մեջ, Նիմեյրին հանդիպեց Ազատ սպաների երկու անդամների հետ, ովքեր դեմ էին հեղաշրջմանը ՝ Բաբիկիր Ալ-Նուրը և Աբու ալ Քասիմ Հաշիմը։ Երկուսն էլ ունեին իրենց համապատասխան իշխանական բազաները։ Ընդ որում Ալ Նուրը Սուդանի կոմունիստական կուսակցության հետ կապ ունեցող բարձրաստիճան սպա էր, իսկ երկրորդը առանցքային կապեր էր պահպանում արաբ ազգայնականների և նասերիստների հետ։ Նիմեյրին, առանց այլ դավադիրների հետ խորհրդակցելու, որոշել է նրա աջակցության բազան ընդլայնելու համար երկուսին էլ մտցնել նոր կառավարության կազմի մեջ։ Նոր խորհրդի մեջ ներառվել է նաև կոմունիստական կուսակցության հետ կապ ունեցող մեկ այլ սպա ՝ Հաշեմ Ալ Աթտան։ Այսպիսով, նոր խորհուրդը բաղկացած էր ոչ միայն հեղաշրջում իրականացնողներից, այլև «Ազատ սպաներ» շարժման ներկայացուցիչներից, ովքեր դեմ էր տեղի ունեցած հեղաշրջմանը։

## Աղբյուրներ

## Տես նաև
* Սուդանի հեղաշրջումը (1989)
* Սուդանի առաջին քաղաքացիական պատերազմ
* Սուդանի երկրորդ քաղաքացիական պատերազմ
* Սուդանի հեղաշրջումը (1985)
* Սուդանի հեղաշրջումը (1971)

Կատեգորիա:1960-ականների հեղաշրջումները և հեղաշրջման փորձերը
Կատեգորիա:1969-ը Սուդանում
Կատեգորիա:Արաբական ազգայանականությունը Սուդանում
Կատեգորիա:Նասսերիզմ
Կատեգորիա:Ռազմական հեղաշրջումներ Սուդանում
Կատեգորիա:Սոցիալիզմը Սուդանում
Վալենտին և Վալենտինա

«**Վալենտին և Վալենտինա**» (), խորհրդային մելոդրամատիկ ֆիլմ, որը նկարահանել է ռեժիսոր Գեորգի Նաթանսոնը Միխայիլ Ռոշչինի համանուն պիեսի հիման վրա։ Ֆիլմում Տատյանա Դորոնինան կատարել է իր վերջին դերը կինոյում այսօրվա տվյալներով։

## Սյուժե
Տասնութամյա Վալենտինը և Վալենտինան սիրում են միմյանց։ Այս տարիքում է, որ զգացմունքը կարող է լինել այնքան պայծառ և ռոմանտիկ։ Բայց ծնողները չեն ուզում հաշվի նստել երեխաների զգացմունքների հետ՝ համարելով, որ իրենք ավելի լավ են հասկանում, թե ինչումն է նրանց երջանկությունը։ Վալենտինայի մայրը կարծում է, որ իր դուստրը արժանի է ավելի օգտավետ փեսացուի, Վալենտինի մայրը նույնպես հիացած չէ իր հարսով։ Բայց իրական սերը կարող է հաղթահարել ցանկացած խոչընդոտ։

## Դերերում

## Նկարահանող խումբ
* Սցենարի հեղինակներ՝ Գեորգի Նաթանսոն, Միխայիլ Ռոշչին
* Ռեժիսոր՝ Գեորգի Նաթանսոն
* Օպերատոր՝ Վիկտոր Յակուշև
* Կոմպոզիտոր՝ Եվգենի Դոգա
* Երաժշտության ձայնագրությունը՝ Վլադիմիր Վինոգրադով
* Նկարիչ՝ Գեորգի Կոլգանով
* Երգերի տեքստի հեղինակ՝ Անդրեյ Դեմենտև

## Ծանոթագրություններ

## Արտաքին հղումներ
* «Վալենտին և Վալենտինա» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Խորհրդային մելոդրամա ֆիլմեր
Կատեգորիա:1980-ականների խորհրդային ֆիլմեր
Տափաստանների դուստրը

**«Տափաստանների դուստրը»** (), խորհրդային սև-սպիտակ գեղարվեստական ֆիլմ, որը նկարահանվել է ռեժիսորներ Շակեն Այմանովի և Կառլ Գակկելի կողմից 1954 թվականին Ալմա Աթայի գեղարվեստական և ժամանակագրական ֆիլմերի կինոստուդիայում։

Ֆիլմի պրեմիերան տեղի է ունեցել 1955 թվականի ապրիլի 1-ին։

## Սյուժե
Ղազախստանի հողերում խորհրդային իշխանություն է հաստատվել։ Հարուստ Ակտամբայը որոշում է իր հոտերը փրկել ազգայնացումից և դրանք տեղափոխել արտասահման։ Սահմանապահ ջոկատից գաղտնի սահմանն անցնելու արահետները գիտի միայն երիտասարդ չաբան Մոլբագարը։ Ակտամբայը խոստանում է սահմանի անցման հարցում իրեն օգնելու դիմաց տղային կնության տալ որբ աղջիկ Նուրժամալին։ Բայց աղջիկը չի սիրում նրան, չի ուզում լինել նրա կինը, և Մալբագարը թողնում է նրան։

Անցնում է որոշ ժամանակ, աղջիկը ավարտում է բժշկականինստիտուտը և վերադառնում տուն։ Այստեղ համագյուղացիների բուժման հետ մեկտեղ նա աշխատում է որոշ խոտաբույսերի բուժիչ հատկությունների օգտագործման խնդրի ուսումնասիրման վրա։ Հայրենական մեծ պատերազմի սկսվելուց հետո բժիշկ Նուրժամալը մեկնում է ռազմաճակատ, որտեղ նրա հայտնաբերած պատրաստուկը կիրառում է վերքերի բուժման համար։

Պատերազմի ավարտից հետո Նուրժամալը դառնում է բժշկական ինստիտուտի դասախոս և պրոֆեսորադասախոսական ամբիոնից դասախոսություններ կարդում ուսանողներին համար։

## Դերերում
* Զամզագուլ Շարիպովա – *Նուրժամալ
* Սվետլանա Նազարովա – *Նուրժամալը մանկության տարիներին
* Վլադիմիր Մուխարաև – *Մուրատ
* Երդան Տանիբեկով – *Մուրատը մանկության տարիներին
* Վալենտինա Խառլամովա – *Լյուբով Պետրովնա
* Կապան Բադիրով – *Բեկտաս
* Ժագդա Օգուզբաև – *Մալբագար
* Սայֆուլլա Թելգարաև – *Մաքսուտ
* Բիբիգուլ Տուլեգենովա – *Կարաշաշ
* Լիդիա Վլասովա – *Մաշա Ստրումիլինա
* Խադիշա Ժիենկուլովա – *Գյուլսարա
* Շոլպան Ջանդարբեկովա – *Զիյադա
* Նուրմուխան Ժանտուրին – *Քերիմ
* Ելյուբայ Ումուրզակով – *Ակտանբայ
* Կամալ Կարմիսով – *Ալիմխան
* Կապան Բադիրով – *Բեկտաս
* Մայրա Աբուսեիտովա – *էպիզոդ
* Խաբիբա Ելեբեկովա – *էպիզոդ
* Սվետլանա Զիմա – *էպիզոդ
* Սերալի Կոժամկուլով – *էպիզոդ
* Սաբիրա Մայկանովա – *էպիզոդ
* Բիկեն Ռիմովա – *Գուլի, սանիտար
* Գուլզիպա Սիզդիկովա – *էպիզոդ
* Ախատ Տոլուբաև – *էպիզոդ
* Ամինա Ումուրզակովա – *Նուրժան (լուսագրերում նշված չէ)
* Զինաիդա Մորսկայա – *բժիշկ  (լուսագրերում նշված չէ)
* Եվգենի Դիորդիև  – *էպիզոդ (լուսագրերում նշված չէ)
* Ժանիա Նուրկատովա – *էպիզոդ (լուսագրերում նշված չէ)

## Նկարանհող խումբ
* Ռեժիսորներ՝ Շակեն Այմանով, Կառլ Գակկել
* Սցենարիստ՝ Ռոման Ֆատուև
* Գլխավոր օպերատոր՝ Միխայիլ Արանիշև
* Կոմպոզիտոր՝ Եվգենի Բրուսիլովսկի
* Բեմադրող նկարիչ՝ Պավել Զալցման
* Հնչյունային օպերատոր՝ Վ. Կոստելցև
* Երկրորդ ռեժիսոր՝ Ա. Սլոբոդնիկ
* Օպերատորներ՝ Ի. Տինիշպաև, Ա. Կովալ, Ա. Վինոկուրով
* Նկարիչներ՝ Յու. Վայնշտոկ, Յու. Մինգազիտինով
* Կոստյումներով նկարիչ՝ Վ. Կոլոդենկո
* Մոնտաժող՝ Ռ. Ջանգազին
* Գրիմ՝ Ս. Գուսկով, Ս. Ումարովա
* Ռեժիսորի օգնականներ՝ Գ. Սուլեյմանովա, Ա. Խլինովա
* Օպերատորի օգնական՝ Ս. Շարիպով
* Երգերի տեսքի հեղինակ՝ Դ. Սնեգին
* ԽՍՀՄ մշակույթի նախարարության նվագախումբ
* Դիրիժորներ՝ Գ. Դուգաշև, Վ. Կնուշևիցկի
* Ֆիլմի տնօրեն՝ Ա. Շևելև

## Ծանոթագրություններ

## Արտաքին հղումներ
* «Տափաստանների դուստրը»

Կատեգորիա:1950-ականների ռուսերեն ֆիլմեր
Կատեգորիա:1954 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Երեք քույր (ֆիլմ, 1994)

**«Երեք քույր»** (), ռուս ռեժիսոր Սերգեյ Սոլովյովի ֆիլմը, որը նկարահանվել է Անտոն Չեխովի համանուն պիեսի հիման վրա։

## Սյուժե
Մի անգամ գեներալ Պրոզորովը, ստանալով նշանակումը, իր ընտանիքին Մոսկվայից տեղափոխում է մի փոքր գավառական քաղաք։ Գեներալը մահանում է, և նրա երեխաները՝ որդին՝ Անդրեյը և երեք դուստրերը, չգտնելով իրենց տեղը կյանքում, երազում են վերադառնալ Մոսկվա՝ այնտեղ նոր, իմաստավորված կյանք սկսելու համար։ Բայց նրանց երազանքները չեն իրականանում։

## Դերերում
* Ելենա Կորիկովա – *Իրինա 
*[[Քսենյա Կաչալինա]] – *Մաշա  
*Օլգա Բելյաևա – *Օլգա  
*[[Օտտո Զանդեր]] – *Ալեքսանդր Իգնատևիչ  Վերշինին  
*Դմիտրի Ռոշչին – *Նիկոլայ Լվովիչ Տուզենբախ 
*[[Ստանիսլավ Կորոլյով]] – *Վասիլի Վասիլիևիչ Սոլենի  
*Սերգեյ Ագապիտով – *Իվան Ռոմանովիչ Չեբուտիկին 
*[[Մարիա Սուրովա]] – *Նատալյա Իվանովնա
* Միխայիլ Կռիլով (Շուլեկին) – *Անդրեյ Սերգեևիչ Պրոզորով
* [[Միխայիլ Պետուխով]] – *Ֆեոդոր Իլյիչ  Կուլիգին 
* Մաքսիմ Մասալցև – *Ալեքսեյ Պետրովիչ Ֆեդոտիկ 
* [[Գալինա Դյոմինա]] – *Անֆիսա  
* Աննա Սոլովյովա – ''Մաշան մանկության տարիներին

## Նկարահանող խումբ
* Ռեժիսոր՝ Սերգեյ Սոլովյով 
* Սցենարիստ՝ Սերգեյ Սոլովյով  
* Օպերատոր՝ Յուրի Կլիմենկո  
* Կոմպոզիտոր՝ Սերգեյ Կուրյոխին  
* Նկարիչ՝ Սերգեյ Իվանով  
* Պրոդյուսերներ՝ Ալեքսանդր Աթանեսյան, Գրիգորի Ռյաժսկի, Ալեքսանդր Բուխման, Նաթան Ֆեդորովսկի

## Ծանոթագրություններ

## Արտաքին հղումներ
* 

Կատեգորիա:1990-ականների ռուսերեն ֆիլմեր
Կատեգորիա:1994 ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Սերգեյ Սոլովյովի ֆիլմեր
Անհայտը․․․

**«Անհայտը...»** (), 1966 թվականի խորհրդային գեղարվեստական ֆիլմ, որը նկարահանել է ռեժիսոր Մարիա Մուատը Իգոր Ակիմովի և Վլադիմիր Կարպեկոյի «Օտար շեմին» վեպի հիման վրա։

## Սյուժե
1944 թվականի աշուն։ Կարմիր բանակի զորքերը դուրս են եկել Բալթիական ափ՝ գլխատելով գերմանացի թշնամու առանց այդ էլ մարտունակ ուժերը։ Սակայն հակառակորդը մտադիր չէ հանձնվել, և փնտրում է հարվածից դուրս գալու և հետագա պատասխանի բոլոր նոր հնարավորությունները։ Այդ ժամանակ նրանց ձեռքում է հայտնվում խորհրդային հետախույզ Ռուտա Յանսոնը, որին նացիստները ցանկանում են օգտագործել իրենց նպատակների համար։ Սակայն ժամանակի ընթացքում պարզվում է, որ հենց Յանսոնն է խաբում գերմանական հրամանատարությունը՝ Դիտցի և Կրամմլիխի գլխավորությամբ, և կարողացել է թելադրել իր պայմանները գերողներին։

## Դերերում
* Ռուֆինա Նիֆոնտովա – *Ռուտա Յանսոն**
* [[Վլադիմիր Մուրավյով]] – *հետման Էռնստ Դիտց
* Լեոնիդ Գուբանով – *Թոմաս Կրամլիխ 
* [[Գրիգորի Միխայլով]] – *մայոր Տերեխով 
* Լեոնիդ Բրոնևոյ – *Վերներ 
* [[Եվգենի Կուզնեցով]] – *Դորոնին 
* Յուրի Բաղինյան – *գործակալ 
* [[Վլադիմիր Պոնոչևնի]] – *կապավոր

## Ծանոթագրություններ

## Գրականություն
* *Сергей Юткевич*. https://books.google.am/books?id=1X2eAAAAQBAJ&pg=PT47&dq=Неизвестная+рута+янсон&hl=ru&sa=X&ved=2ahUKEwia6eTH9uDuAhVki8MKHd8QCdgQ6AEwAnoECAYQAg#v=onepage&q=Неизвестная%20рута%20янсон&f=false Кино: Энциклопедический словарь,  стр. 300
* *Сергей Землянухин, Мирослава Сегида.* Домашняя синематека. Отечественное кино 1918—1996. — М.: Дубль-Д, 1996. — 520 с. — ISBN 5-900902-05-6

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Քոմյունիթի մենեջեր

**Քոմյունիթի մենեջեր**, քոմյունիթի մենեջմենթի մասնագետ, որը զբաղվում է ցանցային հիերարխիայի համայնքների/կառույցների ստեղծմամբ, աջակցությամբ և զարգացմամբ։ Քոմյունիթի մենեջմենթը դասական մենեջմենթից տարբերվում է նաև մասնակցության կամավոր սկզբունքով և մասնակիցների խրախուսման նյութական, առաջին հերթին՝ դրամական բաղադրիչի բացակայությամբ։ Որպես նման համայնքների օրինակ կարող են ծառայել տարբեր մակարդակի կառույցներ՝ Վիքիպեդիստների համայնք, կամավորական կազմակերպություններ, ինքնակարգավորվող կազմակերպություններ, խաղային գիլդիաներ և կլաններ և այլն։

## Մասնագիտության պատմություն
«Քոմյունիթի մենեջեր» հասկացությունն ի հայտ է եկել 2007 թվականին՝ Ջերեմի Օվիանգի «Քոմյունիթի մենեջերի չորս սկզբունքների» հրատարակումից հետո։

Քոմյունիթի մենեջմենթի ամերիկյան ասոցիացիայի նախաձեռնությամբ 2010 թվականից ամեն տարվա հունվարի չորրորդ երկուշաբթին նշվում է որպես Քոմյունիթի մենեջերի օր։

## Նկարագրություն
Քոմյունիթի մենեջերները պատասխանատու են համայնքի անդամների հետ ստեղծելու, զարգացնելու, կառավարելու և շփվելու համար, ինչպես նաև զբաղվում են UGC համակարգերի ստեղծմամբ և աջակցությամբ։ Քոմյունիթի մենեջերի աշխատանքի հիմքում ընկած են մանկավարժությունը, PR-ը, HR-ը, սոցիալական հոգեբանությունը և այլ հումանիտար առարկաներ։ Քոմյունիթի մենեջմենթի ամերիկյան ասոցիացիան առանձնացնում է քոմյունիթի մենեջերի 6 հիմնական հմտություն․
* էմպաթիա և խմբերի ներսում անհատների մոտիվացիան հասկանալու ունակություն,
* հաղորդակցական հմտություններ,
* նախագծերի կառավարում,
* ուժեղ կազմակերպչական ունակություններ,
* տվյալների վերլուծության հմտություն,
* բանակցային հմտություններ, այդ թվում՝ համայնքի ներսում կոնֆլիկտները կառավարելու հմտություն։

Բացի այդ, քոմյունիթի մենեջերի հմտությունների համակարգը հաճախ ներառում է UGC-մեխանիկայի զարգացումը, գեյմիֆիկացումը և հարակից մասնագիտությունների այլ պրակտիկաներ՝ խաղային պրակտիկանտներ, սոցիալական հոգեբաններ, մոդերատորներ և ֆասիլիտատորներ։

Մի շարք դեպքերում քոմյունիթի մենեջմենթը ներառում է նաև տեխնոլոգիական ավետարանչի մասնագիտացումը՝ նկատի ունենալով համայնքների ներսում տեղեկատվության տարածման սկզբունքների նույնականությունը։ Հանրային մենեջերից Ավետարանչի առանցքային տարբերությունն այն է, որ առաջինը կենտրոնացած է համայնքի ներսում տեղեկատվության տարածման վրա, իսկ մենեջերը՝ հետադարձ կապի հավաքագրման և համայնքի մասնակիցների հետ աշխատանքի վրա։

## Տես նաև
* Վեբ-ֆորում
* Շուկայական հետազոտություն
* Սոցիալական ցանց
* Սոցիալական մեդիա

## Ծանոթագրություններ

## Արտաքին հղումներ
*Communty HUB - ամեն ինչ ընկերությունների և քոմյունիթի մենեջմենթի մասին
*Քոմյունիթի մենեջերների միավորում #CMRus
* Քոմյունիթի մենեջմենթի ռուսական ասոցիացիա
*Նյութերի գրադարան ընկերությունների և քոմյունիթի մենեջմենթի մասին
* Քոմյունիթի մենեջմենթը խաղերում
* Ինչպե՞ս զարգացնել ընկերությունը սոցցանցերում
* Քոմյունիթի մենեջեր մասնագիտությունը
* Քոմյունիթի մենեջեր մասնագիտության կարևորությունը
* Ինչպե՞ս ստեղծել քոմյունիթի, որը ձեր նախագիծը «կքաշի» վերև
* Ինչպե՞ս և ինչո՞ւ ստեղծել ընկերություն բրենդի շուրջ
* «The Art of Community». Jono Bacon գիրք

Կատեգորիա:Անգլերեն բառեր և արտահայտություններ
Կատեգորիա:Համայնքաշինություն
Կատեգորիա:Համացանց
Կատեգորիա:Համացանցային մշակույթ
Կատեգորիա:Մարքեթինգ
Կատեգորիա:Սոցիալական ցանցեր
Կատեգորիա:Վեբ 2.0
Հելիոթերմային էներգիա

մինի|295x295փքս|Տանիքի վրա տեղադրված արևային ջրատաքացուցիչ:
**Հելիոթերմային էներգետիկա,** վերականգնվող էներգիայի՝ արևային էներգիայի, գործնական օգտագործման եղանակներից մեկը։ Հելիոթերմային էներգետիկան կիրառվում է ինչպես էլեկտրոէներգիայի արդյունաբերական ստացման, այնպես էլ կենցաղային ստացման համար, որը ծառայում է ջրի տաքացման համար։  
[ձախից|մինի|245x245փքս|[Մասաչուսեթսի տեխնոլոգիական ինստիտուտի թիվ 1 արևային տունը, որը կառուցվել է 1939 թվականին, օգտագործել է ջերմային էներգիայի սեզոնային կուտակում:]]
Առաջին հելիոթերմային էներգատեղակայանքը գործել է մոտավորապես 1912-1913 թվականներին Եգիպտոսում։ Հեղինակը Ֆրենկ Շումանն է։ Այն ունի 60-70 ձիաուժ հզորությամբ շոգեգազային շարժիչ, որն աշխատում էր արևի լույսի օգնությամբ ստացված գոլորշուց։ Հեղուկ վառելիքի հետագա զարգացման պատճառով այս նախագիծը տասնամյակներ շարունակ չի գործարկվել։

Հելիոթերմալ էներգետիկան ձևավորվում է պարաբոլիկ փորված հայելու միջոցով, որը կուտակում է արևի լույսը, որը վերածվում է ջերմության և այնուհետև՝ էլեկտրաէներգիայի։ Արևային էներգիայի արտադրման մի քանի եղանակ կա։ Գրեթե 2,55 ԳՎտ էներգիա արտադրվում է այս մեխանիզմով։

## Տես նաև

* Արևային կոլեկտոր
* Արևային ճարտարապետություն
մինի|266x266փքս

## Ծանոթագրություններ

## Արտաքին հղումներ
* https://web.archive.org/web/20111228151929/http://www.solarcontact.com/solar-calculator
* http://theoildrum.com/node/2583

Կատեգորիա:Արեգակնային էներգիա
Կատեգորիա:Վերականգնվող էներգիա
Կատեգորիա:Էներգետիկա
Կատեգորիա:Բնօրինակում անաղբյուր հոդվածներ
Սպիտակ ձնծաղիկ

**Սպիտակ ձնծաղիկ** (), շքանարգիզազգիների ընտանիքի ձնծաղիկների ցեղին պատկանող բույսերի տեսակ։

## Բուսաբանական նկարագրություն
thumb|left
Սոխուկը ձվաձև կամ կոնաձև է, բաց շագանակագույն կամ շագանակագույն կեղևով, 1,2-1,5 սմ տրամագծով և 1,5-2 սմ երկարությամբ։

Տերևները հայտնվում են կոկոնի հետ միաժամանակ և ծաղկման ընթացքում հավասար են կամ զգալիորեն ավելի կարճ ծաղկացողունից։ Տերևները մուգ կանաչ կամ գորշակապույտ են, հարթ նույնիսկ բողբոջման ժամանակ, բավականին բութ են, ծաղկելու ժամանակ մոմային նստվածքով, 8-10 սմ երկարությամբ և 0,4-0,6 լայնությամբ, իսկ ծաղկումից հետո՝ 25 սմ երկարությամբ և 1սմ լայնությամբ։ Ծաղկակիրը գլանաձև է, 7(9)-12 սմ երկարությամբ, իսկ թևերը՝ 2,5-3 սմ երկարությամբ, ծաղկակոթը համաչափ է, ավելի երկար կամ ավելի կարճ թևերով։ Ծաղիկները միայնակ են, սպիտակ, կանաչ տերևների վերջում՝ պայտաձև բծերով, զանգակձև, փակ վիճակում հիշեցնում են կաթիլ, խոնարհված են։ Ծաղկապատյանը բաղկացած է վեց առանձին տերևներից։ Ծաղկապատյանի արտաքին տերևները երկարավուն-հակաձվաձև են, 1,5-2,5 սմ երկարությամբ և 0,7-1,1 սմ լայնությամբ, ներքին-սեպաձև, 0,7-1,2 սմ երկարությամբ և 0,4-0,7 սմ լայնությամբ։ Առէջներն ունեն 0,6-0,7 սմ երկարություն, փոշանոթը սրածայր է։ Սերմնարանի երկարությունը 0,3-0,4 սմ է։ Ծաղկում է հունվար-ապրիլ ամիսներին։

Պտուղը մսոտ տուփիկ է, սերմերը երկարավուն են, հյութալի ելունդով։

Քրոմոսումների թիվը 2n = 24 է։

## Տարածում և էկոլոգիա
Աճում է Կենտրոնական Եվրոպայում՝ Ավստրիայում, Չեխիայում, Սլովակիայում, Գերմանիայում, Հունգարիայում, Լեհաստանում, Շվեյցարիայում, Արևելյան Եվրոպայում՝ Ռումինիայում, Մոլդովայում, Ուկրաինայում, Նիժնի Դոնում (հարավային մաս), Հարավային Եվրոպայում՝ Իտալիայում, ներառյալ Սիցիլիան, Ֆրանսիան, Իսպանիան, Բալկաններում՝ Ալբանիա, Հունաստան, Թուրքիա , նախկին Հարավսլավիայի երկրներում՝ Կովկաս, Արևմտյան Անդրկովկասում (Աբխազիա, Բաթումի, Օսիա), Արևելյան Անդրկովկասում (Թբիլիսի)։

Հանդիպում է ստորին, միջին և ալպյան գոտիներում, անտառաեզրերում, թփերի մեջ, բաց վայրերում։

## Գյուղատնտեսական նշանակություն և կիրառություն
Փետրվար-ապրիլ ամիսներին մեղուներին նեկտար տվող ամենավաղ մեղրատու բույսն է։

### Դեկորատիվ այգեգործության մեջ
Ամենուրեք չափավոր կլիմայական գոտում օգտագործվում է մշակույթի մեջ։ Ուշագրավ է վաղ ծաղկման շրջանում յուրահատուկ ծաղիկներով։ Ունի ավելի քան հիսուն սորտ։

### Բժշկության մեջ
Բույսը թունավոր է։

Սոխուկներում պարունակում է նարվեդին, բույսի բոլոր մսերում կա գալանտամին։

## Դասակարգում
Ըստ *The Plant List–ի* (2013) տվյալների բազայի տեղեկատվության՝ տեսակի հոմանիշների մեջ մտնում են հետևյալ անվանումները․

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Պատկերասրահ

Պատկեր:Galanthus nivalis (snowdrop) flower FS17.jpg|thumb|
Պատկեր:Galanthus nivalis Samenkapsel 01.jpg|thumb|


## Ծանոթագրություններ

## Գրականություն
* *Артюшенко, З. Т.* Критический обзор рода Galanthus L. // *Ботан. журн.* — 1966. — № 51. — С. 1443.
* 
* 

## Արտաքին հղումներ

* Սպիտակ ձնծաղիկ http://flower.onego.ru/
* Սպիտակ ձնծաղիկ

Կատեգորիա:Թունավոր բույսեր
Գոգնոց

**Գոգնոց**,(  ) հագուստի մաս, որը նախատեսված է խոհանոցային աշխատանքներում սննդի մնացորդներից պաշտպանելու համար։
մինի|231x231փքս|Վուշի թելով գործված ռուսական գոգնոց։ 19-րդ դար։

Ազգային թանգարանի ցուցանմուշ՝ ըստ Սմիտսոնովսկու համալսարանի նախագծի:

## Գոգնոցի պատմություն
Գոգնոցը հայտնի է դեռ Հին Եգիպտոսից՝ որպես զարդարանք, որը կրում էին տղամարդիկ պետական ծառայության ժամանակ, ամրեցնում էին գոտուն բարակ կաշվե կամ հյուսած եղեգնյա ցողուններով։ Նախկինում Ռուսաստանում գոգնոցը համարվում էր ոչ միայն կանանց հագուստի մաս, այլ նաև որպես  հագուստի զարդարանք։ Գոգնոցը համարվում էր  պտղաբերության խորհրդանիշ, այն օգտագործում էին տարբեր արարողությունների ժամանակ և կրում էին բոլոր կանայք։ Արձակուրդի ժամանակ և հանգստյան օրերին մայրիկներն  իրենց փոքրիկ երեխաներին գոգնոցի մեջ  իրենց հետ տանում էին զբոսանքի, և դա համարվում էր  երկարակեցության  ու երջանիկ կյանքի լավ օրինակ։

Հարսանիքի օրը նորապսակների նոր տան մուտքի առաջ, որպես կանոն, դրված էր կտոր, իսկ նրա վրայով անցնելը համարվում էր հաջողության և երջանկության խորհրդանիշ։  Ցորեն  ցանելուց առաջ գոգնոցի մեջ լցնում էին սերմեր ու կապում էին եզրերը, և դա կանխագուշակում էր որ հաջորդ տարի  առատ բերք էր լինելու։ Ներկայումս  այդպիսի սովորույթներ գոյություն չունեն։

Ըստ կատարած գործառույթի տարբերակում են գոգնոցի հետևյալ տեսակները՝

* խոհանոցային գոգնոց
* տնային տնտեսուհու գոգնոց
*խոհարարի  գոգնոց
*մատուցողի գոգնոց
* վարսահարդարի գոգնոց
* դարբնի գոգնոց

## Դպրոցական համազգեստ
Գոգնոցը Ռուսական կայսրության և խորհրդային ժամանակների դպրոցի ավագ դպրոցի աշակերտների համազգեսի մի մասն է և խորհրդային դպրոցի ավագ դպրոցի աշակերտների համազգեսի մի մասն է․ սև գոգնոցը՝ ամենօրյա համազգեստի համար, սպիտակ գոգնոցը՝ տոնական հագուստի  համար։ Դպրոցական գոգնոցը սովորաբար բաղկացած է հենց  գոգնոցից և նրա գոտուց կարված ուսադիրներից։ Երբեմն գոգնոցին կարված է հավելյալ կտոր, որը կրծքավանդակի հատվածի համար է, այն  կարված է գոտու և ուսակապի լրացուցիչ կտորներից։ Ներկայումս  գոգնոց օգտագործում են ոչ բոլոր դպրոցներում։

## Մասոնական գոգնոց (ճարմանդ)
Մասոնական գոգնոցը (ճարմանդ) ամենակարևոր մասոնական խորհրդանիշներից մեկն է, ինչպես նաև մասոնական հատուկ ծիսական  արարողակարգերի համար նախատեսված հագուստի մաս է։ Ի սկզբանե այն շինարարի գոգնոց է, որը  հասարակ է և չունի հատուկ  զարդարանքներ։ Ավելի  ուշ այն փոխարինվել է այծի սպիտակ մորթիով (սպիտակ կաշվե գոգնոց), ինչպիսին որ կա ներկա ժամանակում է։ Յուրաքանչյուր մարդ, որը հաղորդակցվում է մասոնների հետ, ստանում է սպիտակ գոգնոց, որը պետք է կրի մասոնական ժողովների ժամանակ.։մինի|150x150փքս|Հնադարյան և ընդունված շոտլանդական կարգ ու կանոն

## Ծանոթագրություններ
Չաուաս էկոլոգիական կայան

**Չաուաս էկոլոգիական կայան** (), էկոլոգիական կայան Բրազիլիայի Սան Պաուլու նահանգում։ Այն պաշտպանում է Ատլանտյան անտառի կենսաբազմազանության ծովածոցերի և ճահճուտների տարածքը ու մի քանի անհետացող տեսակների հայրենիքն է։

## Տեղագրություն
Չաուաս էկոլոգիական կայանը գտնվում է Սան Պաուլու նահանգի Իգուապի մունիցիպալիտետում։ Ունի 2700 հա տարածք։ Նահանգապետ Պաուլո Էգիդիո Մարտինսը 1978 թվականի սեպտեմբերի 26-ին արձակեց 12.327 հրամանագիրը Իգուապիում ազատ հողատարածքը գյուղատնտեսության պետական քարտուղարությանը փոխանցելու մասին։ Չաուաս էկոլոգիական կայանը ստեղծվել է 1987 թվականի փետրվարի 6-ի 26.719 հրամանագրով՝ ազատ հողերի այս տարածքում։ Արգելոցը խստորեն պաշտպանվում է և բաց չէ զբոսաշրջիկների համար։ 
Չաուաս էկոլոգիական կայանն ընդգրկում է Սան Պաուլու նահանգի ծայր հարավում գտնվող Իգուապի Կանանեա ծովածոցի համալիրի մի մասը։ Մոմունա և Կովուչու գետերը հոսում են էկոլոգիական կայանով, որոնք գտնվում են Ռիբեյրա դե Իգուապի գետի ավազանում։ Բաղկացած է գետահովիտներից ու փոքր տեռասներից։ Հյուսիսային ծայրում ավելի բարձր տարածք կա։ Չաուաս էկոլոգիական կայանն Ատլանտյան անտառ կենսոլորտային արգելոցի մի մասն է։ Էկոլոգիական կայանը Լագամար Մոզաիկի մի մասն է։

## Բուսական աշխարհ
Հազարավոր կիլոմետրերով ձգվող մանգլենիները, որոնք տարածվում են Պարանա նահանգի Պարանագուա քաղաքում, հանդիսանում են հարավ-ատլանտյան ծովային կյանքի կարևոր բուծման տարածքներ։ Լանջերի և առափնյա հարթավայրերի անտառները տեսակների մեծ բազմազանություն ունեն։ Բուսականությանը բնորոշ է ափամերձ հարթավայրում ու ճահիճներում աճող լայնատերև անտառը։ Այն հիմնականում ծածկված է բարձր ռեստինգային անտառով, որը հարուստ է բրոմելներով ու արմավենազգիներով։ Կա նաև Ատլանտյան անտառ բիոմի ողողատային խոնավ անտառը, այդ թվում՝ արմավենիները, լիաններն ու վերաբուսակները։ Կաքսետան աճում է Մոմունա գետի ափին։ Ողողված տարածքներում աճող այս ծառը ունի փափուկ փայտ, որն օգտագործվում է մատիտներ և կոշիկներ պատրաստելու համար։ Ժուսարան ևս վտանգված է։

## Կենդանական աշխարհ
Գետերը ջրային կրիաների ու լայնադունչ կոկորդիլոսների հայրենիքն են։ Կաթնասուններից նեոտրոպիկ ջրասամույրը և ջրախոզուկը ապրում են խոնավ վայրերում։ Ներկա է նաև պուման։ Բացահայտվել է թռչունների 220 տեսակ։ Ներառյալ՝ կապույտ բեբուկը (*Chiroxiphia caudata*), դեղին ոտքերով տինամը (*Crypturellus noctivagus*), բծավոր թևավոր լորն (*Odontophorus capueira*) ու հրավային տամանտուն (*Tamandua tetradactyla*): Քաղցրահամ ջրեր ունեցող ճահիճներին բնորոշ թռչուններից են ցախսարեկների նման թռչունները (*Phleocryptes melanops*)։ Վտանգի տակ հայտնված թռչնատեսակներն են՝ կարմրապոչ ամազոնը (*Amazona brasiliensis*), արակարին ու տինամը (*Tinamus solitarius*)։

## Ծանոթագրություններ

## Աղբյուրներ
*
*
*
*
*

Կատեգորիա:Բնօրինակում անաղբյուր հոդվածներ
Կատեգորիա:Բրազիլիայի էկոլոգիական կայաններ
Շոհրե Բայաթ

**  Շոհրե Բայաթ** (, ), Անգլիայում ապրող իրանցի ՖԻԴԵ-ի միջազգային մրցավար, եղել է 2020 թվականի Շախմատի կանանց աշխարհի առաջնության գլխավոր մրցավարը, 2021 թվականին արժանացել է «Խիզախ կին» միջազգային մրցանակի։

## Կենսագրություն
Բայաթը ծնվել է 1987 թվականին, Իրանի Ռաշթ քաղաքում։ Երկրորդ համաշխարհային պատերազմի ժամանակ ազգությամբ հրեա նրա հորական տատը Բաքվից գաղթել է Իրան։ Նրանք իրենց հրեական ծագումը գաղտնի են պահել։

1998 թվականին Բայաթը դարձել է Իրանի մինչև 12 տարեկան աղջիկների չեմպիոն։ Իրանի շախմատի ազգային հավաքականի կազմում 2001 թվականին դարձել է 3-րդ Իսլամական խաղերի (2001) հաղթող։ Բացի այդ Բայաթը նվաճել է բազմաթիվ իրանական մրցաշարեր․ Իրանի կանանց շախմատի փառատոնի առաջնությունը, Իրանի կանանց կայծակնային շախմատի առաջնությունը, Իրանի պատանիների առաջնությունը և Իրանի համալսարանների շախմատի առաջնությունը, եղել է բազմաթիվ համաշխարհային օլիմպիադաների մրցավար, համարվել է ասիացի միակ «Ա» դասի մրցավարը։ Բայաթը ստացել է բնական ռեսուրսների կառավարման մագիստրոսի կոչում, մի քանի հոդվածի հեղինակ է միջազգային ամսագրերում

## Միջադեպ
2020 թվականի Շախմատի կանանց աշխարհի առաջնության ժամանակ Շոհրե Բայաթը եղել է գլխավոր մրցավարը։ Առաջնության ընթացքում Բայաթի հիջաբը սայթաքել է և ընկել պարանոցին։ Հիջաբը պարանոցին լուսանկարն անմիջապես հայտնվել է համացանցում։ Քանի որ Իրանում խստորեն պահպանվում է իսլամական հագուստի դրես կոդը իրանական լրատվամիջոցները սկսեցին մեղադրել Բայաթին՝ իբր նա դիտավորյալ հանել է իր գլխաշորը և այդպիսով բողոքել հիջաբի դեմ։ Իրանի շախմատի ֆեդերացիան խնդրել է Բայաթին փոխարինող նկար անել հիջաբով և ներողություն խնդրել սոցցանցերի միջոցով, սակայն Բայաթը հրաժարվել է։ Սոցցանցերում աղջկան անվանեցին «պոռնիկ» և պահանջեցին հարցաքննել բոլոր նրանց, ովքեր կապ են ունեցել աղջկա շախմատային կարիերայի ընթացքում։  Միևնույն ժամանակ կային նաև մարդիկ, որոնք պաշտպանում էիր Բայաթին։

«Մյուս լուսանկարներում հստակ երևում է, որ կրում եմ գլխաշոր, բայց դա նրանց համար միևնույն էր։ Դրանից հետո ես որոշեցի այլևս չկրել այն»,− հայտարարել է Բայաթը և հունվարի 9-ին խաղի դուրս եկել առանց հիջաբի։

2020 թվականի սեպտեմբերին ՖԻԴԵ-ն հայտարարել է, որ Բայաթը կարող է մրցավարություն վարել անգլիական դրոշի ներքո։

Բայաթը 2021 թվականին արժանացել է «Խիզախ կին» միջազգային մրցանակի՝ կանանց իրավունքների մասին բարձրաձայնելու և Իրանի կառավարության սպառնալիքներն անտեսելու համար։

Բայաթն ամուսնացած է, ընտանիքը գտնվում է Իրանում։ Այդ միջադեպից հետո Բայաթը հրաժարվել է Իրան մեկնելուց, կարծելով որ դա ռիսկային է։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Iranian chess official fears going home over hijab photo

Կատեգորիա:Իրանցի իրավապաշտպաններ
Կատեգորիա:Իրանցի շախմատիստներ
Կատեգորիա:Իրանցի ֆեմինիստներ
Կատեգորիա:Շախմատիստներ այբբենական կարգով
Քիմ Յոնջա

**Քիմ Յոնջա** (김연자,金蓮子,Kim Yŏnja), ), XX-XXI դարերի հարավկորեացի երգչուհի, ճապոնական էնկա ժանրի կատարող։

1987 թվականին արժանացել է հատուկ մրցանակի` *«Asa noKuni Kara»* երգի համար։ Յոնջան երգել է 1988 թվականի Սեուլի ամառային օլիմպիական խաղերի հիմնը։

Կիմ Յոնջան հասցնում է զբաղվել բարեգործությամբ։ Նա նվիրատվություններ է հավաքել Unzen հրաբխի ժայթքումից տուժածներին 1993 թվականին և 1995 թվականին Hanshin մեծ երկրաշարժից տուժածներին օգնելու համար` համերգներ կազմակերպելով Ճապոնիայում։ Նաև հաճախ բարեգործական համերգներ է անցկացնում Կորեայում։

Հայտնի երգչուհի է Ճապոնիայում։

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Կորեացի երաժիշտներ
Կատեգորիա:Հարավկորեական երաժշտություն
Կատեգորիա:Հարավկորեացի արտիստներ
Կատեգորիա:Հարավկորեացի երաժիշտներ
Կատեգորիա:Հարավկորեացի կանայք
Կատեգորիա:Հարավկորեացի երգիչներ
Պերոտին

**Պերոտին** ( , ), XII-XIII դարերի ֆրանսիացի կոմպոզիտոր, *Նոտր Դամ* դպրոցի ամենամեծ ներկայացուցիչը։

## Կյանք և գործունեություն
Պերոտինը ղեկավարել է Փարիզի Աստվածամոր տաճարի երգչախումբը և նրա շուրջը զարգացած կոմպոզիտորների դպրոցը։ Հեղինակ է բազմաթիվ երաժշտական կոմպոզիցիայի ժանրի և տեխնիկայի, ինչպես նաև մասշտաբային չորս մասից բաղկացած (քառապատիկ) *Բոլորը տեսան*  և *Իշխողները*  կոմպոզիցիաների։ Նա ղեկավարել է Փարիզի Աստվածամոր տաճարի երգչախումբը և նրա շուրջը զարգացած կոմպոզիտորների դպրոցը։ Հեղինակ է բազմաթիվ օրգանումների, այդ թվում ՝ մասշտաբային չորս մասից բաղկացած (քառապատիկ) «Viderunt omnes» և «Sederunt principes»:

## Կոմպոզիցիաներ
Պերոտինը զարգացրել է պոլիֆոնիկ երգեցողության սեռը, հարստացրել է պոլիֆոնիան հյուսված և ռիթմիկ կերպով։ Գրել է երկու, երեք և չորս մասից բաղկացած ստեղծագործություններ Գրիգորյան մոնոդիայի պաշտոնական հիմքի վրա: 
 
Փոխարինելու համար Լեոնինի երաժշտության մեջ գերակշռող երկու մասերը՝ Պերոտինը գործնականում կիրառել է 3 և 4 ձայնանոց կոմպոզիցիաներ, որոնք առանձնանում էին մեղեդային գեղեցկությամբ և այդ ժամանակվա զարմանալի գունային պայծառությամբ։ Ինչպես ասել էր սովետական ականավոր երաժշտագետ Կ. Ռոզենշիլդը, «Պերոտինի անհայտացումները ուշ միջնադարի էքստազի բանաստեղծություններն են»։

Բացի օրգանումները, Պերոտինին վստահորեն վերագրում են նաև 2 կոնդուկտներ՝ մոնոֆոնիկ *Աղոթք*  և երկբաժանի *Մինչ գերագույնի կնիքը* , ինչպես նաև երեք մասից բաղկացած ալելույա ժանրը։ Ժամանակակից երաժշտագետները Պերոտինին են վերագրում անանուն կերպով պահպանված մի շարք աշխատանքներ, որոնք հիմնված էին դրանց ոճի և կոմպոզիցիոն տեխնիկայի վերլուծության վրա։

## Նշումներ

## Ծանոթագրություններ

## Արտաքին հղումներ
* 

Կատեգորիա:Բնօրինակում անաղբյուր հոդվածներ
Կատեգորիա:Երաժշտական ալբոմներ
Կատեգորիա:Կոմպոզիտորներ այբբենական կարգով
Կատեգորիա:Ֆրանսիացի երաժշտագետներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի երաժիշտներ
Կատեգորիա:Դասական կոմպոզիտորներ
Մարիա Մոլինս

**Մարիա Մոլինս** (, ), իսպանացի թատրոնի և կինոյի դերասանուհի։

## Կենսագրություն
Մարիա Մոլինսը իր կարիերան սկսել է թատրոնում և երկար ժամանակ զբաղվել դրանով։ Բացի այդ, սկզբում նա փոքր դերեր է ունեցել կատալոնական սերիալներում, ինչպիսիք են «Tocao del ala»-ն և «Homenots»-ը։ 2001 թվականին նկարահանվել է կատալոնական «El cor de la ciutat» սերիալում։ Ինչ վերաբերում է կինոյին՝ նա մասնակցել է այնպիսի բեմադրությունների, ինչպիսիք են «Todo está en el aire»-ը, «Cobardes»-ը և «A la deriva»-ը։

2011 թվականին նկարահանվել է «TV3» հեռուստաընկերության «14 de abril. Macià contra Companys» ֆիլմում։ Նաև հայտնվել է իսպանական «Cuéntame cómo pasó» հեռուստասերիալի դրվագում։

2012 թվականին նա «Antena 3» հեռուստաալիքի «Historias robadas» մինի-սերիալի դերասանական կազմի մի մասն է կազմել՝ կապված գողացված երեխայի դեպքի հետ, որը փնտրում է իր կենսաբանական ընտանիքին։ Նա նաև հանդես է եկել «Գաղութի հոտը» և «Kubala, Moreno i Manchón» հեռուստատեսային ֆիլմում։ Բացի այդ, նա Ալեքս Բրենդեմյուլի հետ նկարահանվել է «Bosc» ֆիլմում, որի շնորհիվ 2013 թվականին լավագույն կանացի դերի համար ստացել է «Գաուդի» մրցանակ։

2013 թվականին նա վերադարձել է կինո՝ նկարահանվելով «Hijo de Caín» ֆիլմում Խոսե Կորոնադոյի և Դավիդ Սոլանսի հետ։ 2014 թվականին Մարիան նկարահանվել է «TV3» հեռուստաընկերության «La Riera» սերիալում։ Նա նաև մասնակցել է «Seve, the movie» ֆիլմին։ 2015 թվականից դերասանուհին հանդիսացել է «La que se avecina» հեռուստասերիալի կրկնվող դերասանական կազմի մի մասը։ 2016 թվականին նկարահանվել է «Antena 3» հեռուստաալիքի «La embajada» սերիալի առաջին եթերաշրջանի մի մասում։

## Ծանոթագրություններ

## Արտաքին հղումներ
* Sensacine

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Ֆաննի Ալվինգ

**Ֆաննի Մարիա Ալվիգ** (, ), շվեդ գրող, ով աշխատել է Ֆաննի Նորման, Ուլրիկ Ուլանդ և այլ կեղծանուններով։

## Կենսագրություն
Ֆանի Մարիա Ալվինգը ծնվել է 1874 թվականի հոկտեմբերի 23-ին Սոդերմանլանդ նահանգի Ytterselö քաղաքում, կապիտան Ավգուստ Լեննի (August Lönn, 1837-1920) և Էրիկա Կարլովնա Պերսդոտեր Իոնսսոնի (Erika Charlotta Persdotter Jonsson) ընտանիքում։ Աղջիկը սովորել է Ստոկհոլմի *Palmgrenska Samskolan* համատեղ կրթական դպրոցում, որտեղ ընդունվել է 1893 թվականին։ 1898-1905 թվականներին ամուսնական հարաբերությունների մեջ է եղել վիճակագիր Սվեն Նորմանի (Sven Norrman), իսկ 1906 թվականից՝ լեզվաբան և մանկավարժ Յալմար Ալվինգի (Hjalmar Alving) հետ։ Նրա դուստրը՝ Բարբրո Ալվինգը (1909-1987), աշխատել է որպես լրագրող։

Ժամանակին Ալվինգը եղել է Նորվեգիայում, Դանիայում և եվրոպական այլ երկրներում։ 1894-1898 թվականներին աշխատել է Մալմյոյի Հունաստանի հյուպատոսարանում որպես թղթակից։ Հետագայում, մինչև 1901 թվականը, աշխատել է Ստոկհոլմում` Ստրիկս (Strix) ամսագրում, իր հոդվածները ստորագրելով *Maja X* կեղծանունով։ Որպես արձակագիր` Ստոկհոլմում գրել է «Ուլրիկ Ուլանդ» (Ulrik Uhland) գրական անվամբ, բայց նաև օգտագործել է «Ֆաննի Նորման» (Fanny Norrman) և «Ֆաննի Ալվին»գ (Fanny Alving) անունները։

Ֆանի Ալվինգը եզակի շվեդներից, ով իր աշխատություններում նկարագրել է հասարակ աղքատ մարդկանց կյանքը։ Նրա «*Josefssons på Drottninggatan*» դետեկտիվ վեպում նկարագրվում է ստոկհոլմցի հասարակ մարդկանց կյանքը։

## Ստեղծագործություններ
; Հրապարակված է «*Ֆանի Նորման*» գրական անվամբ
* *Galläpplen och paradisäpplen*, պոեզիայի ժողովածու, 1901.
* *Андра visboken*, 1915.
* *Brita från Österby*, վեպ, 1914.
; Հրապարակված է «*Ուլրիկ Ուլանդ*» գրական անվամբ
* *Skärgårdsflirt*, роман, 1905.
* *Aurores bröllopsresor*, роман, 1906
* Carl Michael Bellman och Ulla Winblad : en roman från den gamla goda tiden,, роман, 1907.
* *Fröken från Västervik*, роман, 1907
* *Baronerna på Sjöberga*, роман, 1908.
* *Skandalhuset*, роман, 1911.
* *Juvelerna på Gårda*, роман, 1914.
; Հրապարակված *Ֆաննի Ալվինգ* գրական անվամբ
* *På avigsidan*, роман, 1918.
* *Josefssons på Drottninggatan,* роман, 1918.
* *Familjen von Skotte,* роман, 1922.

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Շվեդ կին գրողներ